**EFOP-1.8.7-16-2017-00011 azonosítószámú, „Célzott prevenciós programok a szenvedélybetegség megelőzése érdekében - Drogprevenciós projekt Gyöngyösön és vonzáskörzetében” című projekthez kapcsolódó –**

**BESZÁMOLÓ /**

**MEGVALÓSÍTHATÓSÁGI TANULMÁNY**

**A 2020. március 8-9-én megvalósított**

**DEBRECENI TANULMÁNYÚT kapcsán.**

Amint azt pontosan tudjuk, **Gyöngyös az elmúlt évek alatt a kábítószer-kereskedelem jelentős helyszínévé vált.** A város jó közlekedési adottságai és Budapest közelsége a drogterjesztés, droghoz jutás, droghasználat szempontjából kiemelt jelentőségű. Gyöngyös egy gazdaságilag fejlődő, ugyanakkor számos társadalmi problémával küzdő város. A gazdasági fejlődés motorjai a város ipari parkjaiban megtelepülő multinacionális cégek, **melyek már most sem képesek helyi munkaerővel kielégíteni munkaerő-keresletüket**. Emellett ugyanakkor jelentős munkaerő-kínálat is jelentkezik a városban, mely részben az alacsonyabb társadalmi státuszú városi lakosság körében jelentkező anómiás jelenségek, köztük a **káros szenvedélyek fokozott jelenlétére vezethető vissza**. Ha a város nem tud adekvát választ adni erre a kihívásra, a tartósan inaktív személyek és a tovább öröklődő deviáns életmód olyan problémát jelent, mely akadályát jelenti a város versenyképességének, és **nem kedvez a pervenciós feladatainknak**.

**A tanulmányút célja / elsődleges várható hatása: a szenvedélybetegségek jelentőségének csökkentésével a város fejlődésének is az elősegítése.**

**Több célcsoport is megfogalmazható, amikor a prevenciós feladatainkat** szeretnénk ellátni, a jelen tanulmányút célja egy **debreceni olyan szervezet** meglátogatása volt, ahol kifejezetten a **munkába való visszatérés / visszasegítés -en** volt, van a fő hangsúly.

Az **eszmecsere végkövetkeztetéseként megállapítottuk**, hogy azok között, akiknek **motivációra** van szükségük, és ezzel van esélyük újra teljes és egészséges életvezetésre – tudunk a **program részelemeinek integrálása** kapcsán esélyt teremteni.

A tanulmányút célja volt az is, hogy a két nap alatt a **jelenlévő szakemberekkel** legyen lehetőség minél több **gondolatcserére spontán- és vezetett módon is.**

Tudjuk, hogy azok a gyerekek, akiknek a családjában szenvedélybeteg él, fokozottan veszélyeztetettek a szerhasználat szempontjából. A droghasználat a személyiség fejlődésére legerőteljesebben a serdülő és a fiatal felnőtt korban képes hatni, mivel ehhez az életkorhoz köthető a felnőtté válás, ami egyébként is egy krízises időszak a fiatal számára. Az anyaghasználat megbontja a normális pszichológiai fejlődést, aminek hatására az **egyén a problémamegoldások társadalmi normáktól eltérő, deviáns formáját sajátítja el,** ezzel együtt szembe kerülhet családjával, iskolájával. Egy deviáns karriert építő fiatal nemcsak közvetlen hozzátartozói számára, hanem **tágabb környezete, sőt, a társadalom számára is tehertétel.** Ezért közösségi alapú prevenció módszereket, helyszínt és szakembereket kívántunk a tanulmányút folyamán megismerni, valamint, hogy a csoportos alapú **szociális munka hatékonyságának fokozására találjunk rendszer- / módszerelemeket.**

A megelőző programok tervezésekor és megvalósításakor figyelembe kell venni a családok kulturális hátterét, szociális helyzetét, egészségismereti szintjét, illetve egyéb sajátosságait. **Abban, hogy a fiatalok képessé válhassanak egy produktív életstílus kialakítására és a drogok visszautasítására, valamint felkészüljenek a deviáns kihívások „kezelésére" nagy szerepük lehet a kortárs és sorstárs segítői csoportoknak, mely módszer a városi gyakorlatba a városi stratégia céljai közt is szerepel – és ennek a támogatási programnak a lehetősége által egyre jobban működnek, egyre több kortárs segítővel tudunk együtt dolgozni, gondolkodni.**

A Debrecenben általunk megismert **Ability Work módszer** lényege, hogy rövid idő alatt felturbózzák **állásmegtartó és megszerző képességüket** a célcsoport azon Tagjai számára, akiket **sikeresen tudtak motiválni**. A **munkáltatók** számára így szakember utánpótlási eszközt is biztosítanak – adott esetben kifejezetten adott munkára képezve. Többszörösen bebiztosítva ezáltal azt, hogy a **munkaerőnek lesz munkáltatója**, és a **munkáltatónak megfelelő munkaerő lesz a birtokában**. **A motiváció fenntartására is több irányból kap így a munkába visszatérő alany impulzust, megelőzendő a visszaesést.**

Az „Ability Work” Svájcban tapasztalt gyakorlatokból indult, illetve a megvalósítók két évtizedes szakmai munkáján alapuló, hiánypótló projekt. Olyan módszer kialakítását célozta, amely a **munkaerőpiacra nehezen integrálható célcsoportok *(mint a romák, a szenvedélybetegségekből gyógyulók)*** **intenzív, gyakorlat közbeni fejlesztésére irányul.** A módszer adaptációja során a célcsoporttal dolgozó szakemberek széles köre ismeri majd meg azokat a kis költségigényű, hatékony technikákat, amelyet mindennapi munkájuk során is sikerrel alkalmazhatnak.

A tanulmányút március 9-én vasárnap reggeli találkozóval kezdődött, majd busszal mentünk Debrecenbe, ahol a **PéterFia panzióba** helyezkedhettünk el. Kipakolás után a **Reskontó** étterembe mentünk ebédelni, majd elkezdődtek az **estig tartó bemutatkozó-körök, és gondolat-cserék.**

Hétfőn reggel **Debrecenben a Kálvin tér 8. sz**. alatt található **Csat Egyesületnél** kezdtük / folytattuk az ötletbörzét, majd **Kovács Zsuzsanna** **az Országos KID Egyesület elnöke ismertette az eredményeiket – nehézségeiket.**

**Beszámolójából kitűnt, hogy az általa ismertetett** közösségi műhelyprogramok legnagyobb előnye, a **rövid megvalósíthatósági idő**. Beszélt a csoportos és egyéni gyakorlati foglalkozásokról; az önismeret és képességfejlesztés folyamataikról és a sikeres munkavállalásra történő felkészítés szépségéről, és buktatóiról.

Megállapítást nyert, hogy a teljes program – bármilyen sikeresnek is bizonyult -, erőforrás hiányában egy az egyben nem adaptálható Gyöngyösre, azonban **a személyre szóló figyelem, a segítő mentor program és a tréningeket, gyakorlati foglalkozásokon használt módszerek egy része, igen.** Többek között a munkaerőpiaci kulcskompetenciák tudatosság tétele, és a motivációs elemek.

Az új ismeretekkel bővített következő foglalkozás alkalmával kitérünk a prevenciós feladatoknál kiemelten, hogy a fiatal kortárs segítők figyelmét felhívjuk arra is, hogy ne csak a hátrányos helyzetű társaikra figyeljenek és építsenek ki bizalmat! A kevésbé nehéz helyzetben lévő egyéneket is motiválják, kapjanak kedvet az önismeret tanulásához.

Fontos az is, hogy ne pusztán a nehéz és problémás, kényszerítő helyzetben tanuljanak, hanem előrelátó, proaktív módon fejlesszék tovább magukat. A megelőzés így tud érvényesülni igazán.

**A tanulmány elméleti részei segítséget nyújtottak a témában való elmélyülésben ugyanakkor egy átfogó kép felépítésében is, gyakorlati részei pedig a megvalósítás lehetőségeit vizsgálva adtak támpontot.**

* **Helyzetfelismerés**
* **Kulcskompetenciák felmérése,** bemutatása több forráson, elsődlegesen a szabályozási háttéren keresztül, a képzési és fejlesztési módszertanok felsorolásával.
* Ezt követi az esetleges fejlesztési igények felsorolása, és a lehetséges kockázatok és **elvárt / várható eredmények listája**.

**Így a folyamat adaptálható elemeiből kialakított program végére a résztvevő jobban kommunikál, könnyebben átlát majd munkafolyamatokat, gyorsabban tud majd döntéseket hozni és azokért felelősséget vállalni, könnyebben tud majd másokkal együttműködni, és még számos területen fog fejlődni. Összességében a két napos tanulmányút a 10 Fő részéről egyöntetű véleményként – nagyon hasznos és sikeres volt. Mindent megteszünk, hogy a napi munkáinkat az új tudás által még sikeresebbé tegyük.**

*Gyöngyös, 2020. március 11.*

*Aradi Mária*